З надыходам цёплага надвор’я дзеці больш часу праводзяць на вуліцы і, на жаль, не заўсёды выконваюць правілы дарожнага руху. Бацькам трэба паказаць дзецям бяспечны маршрут ад школы да дома, навучыць дзяцей правілам паводзін на дарозе. І, вядома, упэўніцца, што дзіця выконвае іх. Вадзіцелям неабходна быць асабліва ўважлівымі, калі бачаць дзяцей каля дарогі і ўлічваць той факт, што яны могуць перабягаць дарогу ў непрызначаным для гэтага месцы. Калі падлеткі парушаюць правілы дарожнага руху, яны падвяргаюць небяспецы не толькі сябе, але і ўладальнікаў транспартных сродкаў. За апошнія тры гады Навагрудскім РАУС быў зарэгістраваны адзіны выпадак, калі непаўналетні папаў пад аўтамабіль і атрымаў траўмы. На жаль, часта дарослыя самі паводзяць сябе безадказна. Адзін з апошніх выпадкаў. Жанчына падвозіла сваё непаўналетняе дзіця да школы, высадзіла яго з машыны недалёка ад пешаходнага пераходу. Дзіця перабягала вуліцу ў непрызначаным для пераходу месцы і чуць не трапіла пад машыну. У адносінах да жыхаркі горада быў складзены адміністрацыйны пратакол. Дарослыя павінны быць вельмі ўважлівымі і памяxadтаць, што здароўе і бяспека дзяцей залежыць ад іх.